କନକ ବ୍ୟୁରୋ : ଗୁଜୁରାଟର ହୀରା ନଗରୀ କୁହାଯାଉଥିବା ସୁରଟରୁ ଆସିଲା ଛାତି ଥରାଇଦେଲା ଭଳି ଦୃଶ୍ୟ । ଆଜି ସକାଳୁ ସକାଳୁ ସୁରଟ ବରେଲି ସ୍ଥିତ ଏକ ପ୍ୟାକେଜିଂ ଫ୍ୟାକ୍ଟ୍ରିରେ ଭୟଙ୍କର ଅଗ୍ନିକାଣ୍ଡ ଘଟିଛି । ଏହି ଭୟଙ୍କର ନିଆଁରେ ଜଣେ ଶ୍ରମୀକର ମୃତ୍ୟୁ ହୋଇଥାବା ସୂଚନାରୁ ଜଣାପଡିଛି ।
ସୂଚନା ଅନୁଯାୟୀ, ସକାଳୁ ସକାଳୁ ପ୍ୟାକେଜିଂ ଫ୍ୟାକ୍ଟ୍ରିର ୫ମହଲା ଉପରେ କାମ ଚାଲିଥିଲା । ସବୁକିଛି ସାମାନ୍ୟ ଥିଲା, କିନ୍ତୁ ହଠାରେ ଫ୍ୟାକ୍ଟ୍ରିରେ ନିଆଁ ଲାଗିଗଲା । ସେଠାରେ କାମ କରୁଥିବା ଶ୍ରମୀକ ଜୀବନ ବଞ୍ଚାଇବା ପାଇଁ ଏଣେତେଣେ ଦୌଡିବାକୁ ଲାଗିଲେ । କିଛି ବ୍ୟକ୍ତି ନିଆଁରେ ଜଳିଯିବା ଭୟରେ ୫ମହଲାରୁ ତଳକୁ ଡେଇଁ ପଡିଥିଲେ । ସେମାନଙ୍କ ମଧ୍ୟରୁ ଜଣଙ୍କ ମୃତ୍ୟୁ ହୋଇଥିବା ସୂଚନା ମିଳିଛି ।
